**ARANY JÁNOS BALLADÁI**

Az elnevezés az olasz ballare szóból ered, ami magyarul annyit jelent: táncolni. A balladát az epikai műnembe soroljuk, de magán viseli az epika, a líra és a dráma jegyeit is *(Írd be a ballada szót az irodalomfüzeted elejébe az első oszlopba!).*

**Epikus** mű azért, mert van története.

**Lírai** mű azért, mert vers formájában íródott.

**Drámai** mű azért, mert tragikusan végződik.

Ismerünk:

népballadákat – ezeket a nép költötte, vagyis szerzőjük ismeretlen. Pl. Kőműves Kelemen, Kádár Kata.

műballadákat – szerzőjük ismert. Pl. Arany János: V. László, Arany János: Vörös Rébék, Gyulai Pál: Pókainé.

A balladák jellemzője a sűrített cselekmény, a párbeszédes forma, a tömör előadásmód.

Arany János a nagykőrösi évek alatt kezdett el balladákat írni. Néhány balladájának célja a nemzeti öntudat erősítése. Merített a skót és a székely népballadákból. Balladái témája gyakran a bűn és a bűnhődés. Arany számára a bűnt a bűnhődés követi. Tehát aki bűnt követ el, annak bűnhődnie kell. Arany számára az igazi bűnhődés az **ép elme elvesztése, a megőrülés**.

Történelmi balladái: **V. László, Mátyás anyja, A walesi bárdok, Szondi két apródja**

Parasztballadái: **Ágnes asszony, Tengeri hántás, Tetemre hívás** – ezekben régi népi babonás hiedelmeket elevenít fel.

**Arany János: A walesi bárdok** (ejtsd: velszi)

bárd = énekes

A ballada főhőse **Edward angol király**, aki meghódítja Walest. A walesi nemesek rettegnek tőle, ezért fényes lakomát rendeznek tiszteletére. A királyt viszont senki nem köszönti. Edward bárdokat (énekeseket) hívat. Az **első bárd**, akit a balladában fehér galambnak nevez, a sok legyilkolt áldozatról énekel. A **második** egy ifjú **bárd**, aki az özvegyen maradt nők és az árvák gyötrelmeiről szól. A **harmadik bárd** már fenyeget és átkoz. Edward király nemcsak őket, hanem Wales összes bárdját máglyára küldi. A zsarnok király nem tudja feledni saját tettét, megőrül. Hallucinál, kísérti őt a halálba menő bárdok hangja, éneke. Hallani fogja hangjukat örökké, míg él, mert rossz lelkiismeretét nem tudja elnémítani.

Rímképlete: x a x a (félrím)

**Olvasd el** a balladát! Ne a tankönyvből olvasd el, hanem amit én ide másoltam nektek, a tankönyv ugyanis kihagyott pár versszakot a végéről, néhányat pedig kétszer is leírt. Ezután **oldd meg** a tankönyvből a következő feladatokat! A válaszokat **írd le** a füzetedbe! Egész mondatokkal válaszolj!

126/1, 2, 3, 6, 9, 10

127/11, 12

***Tanuld meg fejből a ballada első öt versszakát!*** Segítségképp megszámoztam nektek az első öt versszakot, illetve aláhúztam nektek, amit fejből kell megtanulni.

**A WALESI BÁRDOK**

1. Edward király, angol király

|  |  |
| --- | --- |
|  | Léptet fakó lován: |

Hadd látom, úgymond, mennyit ér

|  |  |
| --- | --- |
|  | A velszi tartomány. |

2. Van-e ott folyó és földje jó?

|  |  |
| --- | --- |
|  | Legelőin fű kövér? |

Használt-e a megöntözés:

|  |  |
| --- | --- |
|  | A pártos honfivér? |

3. S a nép, az istenadta nép,

|  |  |
| --- | --- |
|  | Ha oly boldog-e rajt' |

Mint akarom, s mint a barom,

|  |  |
| --- | --- |
|  | Melyet igába hajt? |

4. Felség! valóban koronád

|  |  |
| --- | --- |
|  | Legszebb gyémántja Velsz: |

Földet, folyót, legelni jót,

|  |  |
| --- | --- |
|  | Hegy-völgyet benne lelsz. |

5. S a nép, az istenadta nép

|  |  |
| --- | --- |
|  | Oly boldog rajta, Sire! |

Kunyhói mind hallgatva, mint

|  |  |
| --- | --- |
|  | Megannyi puszta sir. |

Edward király, angol király

|  |  |
| --- | --- |
|  | Léptet fakó lován: |

Körötte csend amerre ment,

|  |  |
| --- | --- |
|  | És néma tartomány. |

Montgomery a vár neve,

|  |  |
| --- | --- |
|  | Hol aznap este szállt; |

Montgomery, a vár ura,

|  |  |
| --- | --- |
|  | Vendégli a királyt. |

Vadat és halat, s mi jó falat

|  |  |
| --- | --- |
|  | Szem-szájnak ingere, |

Sürgő csoport, száz szolga hord,

|  |  |
| --- | --- |
|  | Hogy nézni is tereh; |

S mind, amiket e szép sziget

|  |  |
| --- | --- |
|  | Ételt-italt terem; |

S mind, ami bor pezsegve forr

|  |  |
| --- | --- |
|  | Túl messzi tengeren. |

Ti urak, ti urak! hát senkisem

|  |  |
| --- | --- |
|  | Koccint értem pohárt? |

Ti urak, ti urak!... ti velsz ebek!

|  |  |
| --- | --- |
|  | Ne éljen Eduárd? |

Vadat és halat, s mi az ég alatt

|  |  |
| --- | --- |
|  | Szem-szájnak kellemes, |

Azt látok én: de ördög itt

|  |  |
| --- | --- |
|  | Belül minden nemes. |

Ti urak, ti urak, hitvány ebek!

|  |  |
| --- | --- |
|  | Ne éljen Eduárd? |

Hol van, ki zengje tetteim -

|  |  |
| --- | --- |
|  | Elő egy velszi bárd! |

 Egymásra néz a sok vitéz,

|  |  |
| --- | --- |
|  | A vendég velsz urak; |

Orcáikon, mint félelem,

|  |  |
| --- | --- |
|  | Sápadt el a harag. |

Szó bennszakad, hang fennakad,

|  |  |
| --- | --- |
|  | Lehellet megszegik. - |

Ajtó megől fehér galamb,

|  |  |
| --- | --- |
|  | Ősz bárd emelkedik. |

Itt van, király, ki tetteidet

|  |  |
| --- | --- |
|  | Elzengi, mond az agg; |

S fegyver csörög, haló hörög

|  |  |
| --- | --- |
|  | Amint húrjába csap. |

"Fegyver csörög, haló hörög,

|  |  |
| --- | --- |
|  | A nap vértóba száll, |

Vérszagra gyűl az éji vad:

|  |  |
| --- | --- |
|  | Te tetted ezt, király! |

Levágva népünk ezrei,

|  |  |
| --- | --- |
|  | Halomba, mint kereszt, |

Hogy sirva tallóz aki él:

|  |  |
| --- | --- |
|  | Király, te tetted ezt!" |

Máglyára! el! igen kemény -

|  |  |
| --- | --- |
|  | Parancsol Eduárd - |

Ha! lágyabb ének kell nekünk;

|  |  |
| --- | --- |
|  | S belép egy ifju bárd. |

"Ah! lágyan kél az esti szél

|  |  |
| --- | --- |
|  | Milford-öböl felé; |

Szüzek siralma, özvegyek

|  |  |
| --- | --- |
|  | Panasza nyög belé. |

 Ne szülj rabot, te szűz! anya

|  |  |
| --- | --- |
|  | Ne szoptass csecsemőt!..." |

S int a király. S elérte még

|  |  |
| --- | --- |
|  | A máglyára menőt. |

De vakmerőn s hivatlanúl

|  |  |
| --- | --- |
|  | Előáll harmadik; |

Kobzán a dal magára vall,

|  |  |
| --- | --- |
|  | Ez íge hallatik: |

"Elhullt csatában a derék -

|  |  |
| --- | --- |
|  | No halld meg Eduárd: |

Neved ki diccsel ejtené,

|  |  |
| --- | --- |
|  | Nem él oly velszi bárd. |

Emléke sír a lanton még -

|  |  |
| --- | --- |
|  | No halld meg Eduárd: |

Átok fejedre minden dal,

|  |  |
| --- | --- |
|  | Melyet zeng velszi bárd." |

Meglátom én! - S parancsot ád

|  |  |
| --- | --- |
|  | Király rettenetest: |

Máglyára, ki ellenszegűl,

|  |  |
| --- | --- |
|  | Minden velsz énekest! |

Szolgái szét száguldanak,

|  |  |
| --- | --- |
|  | Ország-szerin, tova. |

Montgomeryben így esett

|  |  |
| --- | --- |
|  | A híres lakoma. - |

S Edward király, angol király

|  |  |
| --- | --- |
|  | Vágtat fakó lován; |

Körötte ég földszint az ég:

|  |  |
| --- | --- |
|  | A velszi tartomány. |

 Ötszáz, bizony, dalolva ment

|  |  |
| --- | --- |
|  | Lángsírba velszi bárd: |

De egy se birta mondani

|  |  |
| --- | --- |
|  | Hogy: éljen Eduárd. - |

Ha, ha! mi zúg?... mi éji dal

|  |  |
| --- | --- |
|  | London utcáin ez? |

Felköttetem a lord-majort,

|  |  |
| --- | --- |
|  | Ha bosszant bármi nesz! |

Áll néma csend; légy szárnya bent,

|  |  |
| --- | --- |
|  | Se künn, nem hallatik: |

"Fejére szól, ki szót emel!

|  |  |
| --- | --- |
|  | Király nem alhatik." |

Ha, ha! elő síp, dob, zene!

|  |  |
| --- | --- |
|  | Harsogjon harsona: |

Fülembe zúgja átkait

|  |  |
| --- | --- |
|  | A velszi lakoma... |

De túl zenén, túl síp-dobon,

|  |  |
| --- | --- |
|  | Riadó kürtön át: |

Ötszáz énekli hangosan

|  |  |
| --- | --- |
|  | A vértanúk dalát. |